
Nr. UR2010-022863/15.09.2010

REFERAT
privind aprobarea Planului Urbanistic de Detaliu „Centru crestin cu birouri si spatii de cazare” – str. Iosif Bulbuca nr. 15, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-022863/09.09.2010, privind aprobarea Planului Urbanistic de Detaliu „Centru crestin cu birouri si spatii de cazare” – str. Iosif Bulbuca nr. 15, Timişoara;

Având în vedere prevederile Certificatului de Urbanism nr. 5568/07.12.2010, precum şi modificările survenite la Legea nr. 350/2001, în această perioadă;

Ţinând cont de Raportul de Avizare Favorabil nr. 06/PV-09.09.2010 al Comisiei Tehnice de Amenajare a Teritoriului şi de Urbanism;
Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic de Detaliu „Centru crestin cu birouri si spatii de cazare” – str. Iosif Bulbuca nr. 15, Timişoara.
Documentaţia P.U.D. „Centru crestin cu birouri si spatii de cazare” – str. Iosif Bulbuca nr. 15, Timişoara a fost afişată pe site-ul oficial al Primăriei Municipiului Timişoara începând cu luna iunie 2010 în vederea informării şi consultării populaţiei.

Pentru această documentaţie s-a organizat Dezbatere publică în data de 15 iulie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat. Nu a fost înregistrată nici o sesizare în scris cu privire la această documentaţie;
Avand in vedere ca intre timp s-a schimbat proiectantul, precum si solutia prezentata in Dezbaterea Publica din 15 iulie 2010, Documentaţia P.U.D. „Centru crestin cu birouri si spatii de cazare” – str. Iosif Bulbuca nr. 15, Timişoara a fost reintrodusa in Dezbatere Publica in data de 16.09.2010 la care au participat cetăţenii din zonă în conformitate cu Procesul Verbal anexat. Nu a fost înregistrată nici o sesizare în scris cu privire la această documentaţie; 
Documentaţia Plan Urbanistic de Detaliu „Centru crestin cu birouri si spatii de cazare” – str. Iosif Bulbuca nr. 15, Timişoara, este elaborată de S.C. Siregon Grup S.R.L., proiect nr. 10.011/2010, la cererea beneficiarului Asociatia Centrul Crestin „Aletheia” Timisoara.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu „Centru crestin cu birouri si spatii de cazare” – str. Iosif Bulbuca nr. 15, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului, conform avizului Agentiei Regionale pentru Protectia Mediului Timisoara, nr. 3315 din 28.06.2010.

Terenul studiat în cadrul documentaţiei este situat în intravilanul municipiului Timişoara, în partea de Sud – Est a orasului si se invecineaza la nord vest cu B-dul Sudului, la nord est cu un teren proprietate privata, la sud est drum de servitute, iar la sud vest are deschidere la B-dul Iosif Bulbuca. 

In conformitate cu PUG Timişoara, zona studiată este cuprinsă în UTR nr. 44, terenul fiind reglementat in anul 2001, ca zona de servicii prin Planul Urbanistic de Detaliu "" Intersecţia Bd. Liviu Rebreanu - Bd. Sudului", Timişoara, aprobat cu HCL nr. 196/10.07.2001.

Terenul studiat, în suprafaţă totala de 8642 mp  este înscris în CF nr. 400763 (provenită din conversia pe hârtie a C.F. nr. 112690), nr. Top 8577/1/1/1/1/1/1/1/2/1/1 reprezentând sala polivalenta în str. Iosif Bulbuca nr. 15,  fiind proprietatea  Asociatiei Centrul Crestin „Aletheia” Timisoara. 

Prin documentaţia de urbanism Plan Urbanistic de Detaliu „Centru crestin cu birouri si spatii de cazare” – str. Iosif Bulbuca nr. 15, Timişoara, se propune construirea unei cladiri de cult, cu servicii, spatii de cazare si invatamant. 

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela concesionata de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto şi pietonal se va realiza prin cele doua accese propuse din Str. Iosif Bulbuca, si B-dul Sudului, conform Avizului Comisiei de Circulaţie nr. TH2010-001706/01.04.2010, cu conditia ca cele 148 de locuri de parcare amplasate la sol sa fie amenajate ca parcaje ecologice, iar in faza ulterioara in care se va amenaja B-dul Sudului, accesul auto la obiectiv din Str. Iosif Bulbuca se va inchide urmand ca accesul auto sa se efectueze exclusiv din B-dul Sudului.
Indicii de construibilitate propuşi prin documentaţie sunt:
Regim de înălţime propus – P+3E 
Inaltimea maxima a cladirii – 20m
Inaltimea maxima la cornisa – 17m

POT max.  =  25 %

CUT max. =  1.0
Se propun spaţii verzi de minim 33,4% conform avizului Agentiei Regionale pentru Protectia Mediului Timisoara, nr. 3315 din 28.06.2010.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Plan Urbanistic de Detaliu „Centru crestin cu birouri si spatii de cazare” – str. Iosif Bulbuca nr. 15, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Institutiei Arhitectului Sef, lăsăm la aprecierea Consiliului Local Timişoara oportunitate a realizării acestui obiectiv.
ARHITECT SEF

Arh. Ciprian Silviu CĂDARIU

SEF BIROU

      CONSILIER
Arh. Emilian Sorin CIURARIU
                                                      Ing. Gabriela GHILEZAN
AVIZAT JURIDIC,
Red./Dact. G.G., 2 ex.






Cod FP 53 – 01, ver. 1


